เลือกเก็บ 20 หุ้นเด็ด SET ผันผวน ตลาดกังวลข่าวเกาหลีเหนือ
ดัชนีหุ้นไทย (SET) วันนี้ผันผวนในกรอบจำกัด เนื่องจากนักลงทุนยังระมัดระวังการลงทุนจากข่าวเกาหลีเหนือประสบผลสำเร็จในการทดสอบขีปนาวุธข้ามทวีป ส่วนการประชุมของคณะกรรมการนโยบายการเงิน (กนง.) วันนี้ ตลาดฯคาดว่าจะคงอัตราดอกเบี้ยนโยบายไว้ที่ 1.50% ซึ่งไม่ส่งผลต่อตลาดรวมมากนัก การลงทุนยังคงเน้นกลุ่มที่แนวโน้มกำไรไตรมาส 2/60 ออกมาดีเป็นหลัก
6 ก.ค. 2560

ข่าวหุ้นธุรกิจออนไลน์รายงาน เช้านี้ ณ เวลา 9.30 น. ค่าเงินบาทอยู่ที่ 33.96 บาทต่อเหรียญ ขณะที่ตลาดหุ้นเอเชียปรับตัวลง เนื่องจากนักลงทุนยังคงมีความวิตกกังวลเกี่ยวกับข่าวการทดสอบขีปนาวุธข้ามทวีปของเกาหลีเหนือ
นักวิเคราะห์มองดัชนีหุ้นไทย (SET) วันนี้ผันผวนในกรอบจำกัด เนื่องจากนักลงทุนยังระมัดระวังการลงทุนจากข่าวเกาหลีเหนือประสบผลสำเร็จในการทดสอบขีปนาวุธข้ามทวีป ส่วนการประชุมของคณะกรรมการนโยบายการเงิน (กนง.) วันนี้ ตลาดฯคาดว่าจะคงอัตราดอกเบี้ยนโยบายไว้ที่ 1.50% ซึ่งไม่ส่งผลต่อตลาดรวมมากนัก การลงทุนยังคงเน้นกลุ่มที่แนวโน้มกำไรไตรมาส 2/60 ออกมาดีเป็นหลัก
หุ้นเด่นเลือก WORK, ERW, KKP, SPRC, STEC, KCE, CK, UNIQ, ANAN, ORI, SPALI, AP, ASIAN, BPP, BR, EA, MTLS, IHL, SYNTEC และ PT
 
นายประกิต สิริวัฒนเกตุ ผู้อำนวยการฝ่ายวิจัย บล.กสิกรไทย เปิดเผยถึงตลาดหุ้นไทยเช้านี้ (5 ก.ค.) คาดว่าจะแกว่งแคบ บรรยากาศลงทุนคงเงียบ ๆ เนื่องจากตลาดฯไม่มีปัจจัยใหม่เข้ามาสนับสนุน ส่วนการประชุม กนง. วันนี้ ตลาดคาดว่าจะคงอัตราดอกเบี้ยนโยบายไว้ที่ 1.50% ด้านตลาดหุ้นในเอเชียเช้านี้ส่วนใหญ่จะติดลบเล็กน้อย โดยตลาดทางแถบเอเชียเหนือยังกังวลเรื่องเกาหลีเหนือยิงขีปนาวุธไปยังทะเลญี่ปุ่น แต่เชื่อว่าไม่น่าจะมีผลต่อตลาดหุ้นไทยในเช้านี้ พร้อมให้กรอบการแกว่งไว้ที่ 1,572 – 1,578 จุด
 
บล.ธนชาต ระบุในบทวิเคราะห์ (5 ก.ค.) แรงกดดันจากตลาดหุ้นภูมิภาคปรับลดลงระหว่างวัน กดดัน SET อ่อนแอกว่าที่คาดการณ์ไว้ แต่ยังไม่ทำให้ momentum โดยรวมเสียหาย มองภาพรวมเคลื่อนไหว Sideways ช่วงฤดูผลประกอบการ 2Q17 กรอบ 1,568-1,590 จุด ขณะที่ กนง.วันนี้ คาดคงดอกเบี้ยที่ 1.5% ไม่ส่งผลต่อตลาดรวม โดยกลุ่มหุ้นที่คาดการณ์กำไร 2Q17 แข็งแกร่ง และจ่ายเงินปันผลระหว่างกาล มีแนวโน้มให้ผลตอบแทนดีกว่าตลาด
เน้น Selective เน้นกลุ่มหุ้นที่คาดการณ์กำไร 2Q17 ดี, มีปันผลระหว่างกาล, และกลุ่มหุ้นที่กำไร 2H17 จะเร่งตัวขึ้นเทียบกับ 1H17 ได้แก่ 1) กำไร 2Q17 แข็งแกร่ง : MTLS (สินเชื่อเติบโต), EA (กำลังการผลิตไฟฟ้าเพิ่ม), WORK (ปรับขึ้นค่าโฆษณา) ERW (นักท่องเที่ยวขยายตัวดี) 2) มีปันผลระหว่างกาลน่าสนใจ : KKP  (ปันผลกลางปี 2.8%) CPNRF SPRC (ปันผลกลางปี 3.7%) และ MC 3) กำไร 2H17 มีแนวโน้มเร่งตัวขึ้นเมื่อเทียบกับ 1H17 : STEC (เร่งเปิดประมูลโครงสร้างพื้นฐาน) KCE (กำลังการผลิตเพิ่ม)
 
บล.กรุงศรี ระบุในบทวิเคราะห์ (5 ก.ค.) ว่า SET ยังผันผวนในกรอบจำกัด เนื่องจากนักลงทุนจะยังระมัดระวังการลงทุน จากข่าวเกาหลีเหนือประสบผลสำเร็จในการทดสอบขีปนาวุธข้ามทวีป อย่างไรก็ตาม หากเกาหลีเหนือไม่มีการเคลื่อนไหวหรือทดสอบขีปนาวุธเพิ่มคาดว่าสถานการณ์จะค่อยๆ คลี่คลายและกลับสู่ภาวะปกติคล้ายๆ กับหลายๆ ครั้งในช่วงที่ผ่านมา ประเด็นสงครามอาจจะส่งผลลบต่อ Sentiment การลงทุนในหุ้นที่เกี่ยวข้องกับภาคการค้าระหว่างประเทศหรือกลุ่มส่งออก รวมถึงผู้ผลิตที่พึ่งพาวัตถุดิบหลักจากกลุ่มประเทศในคาบสมุทรเกาหลี อาทิ TKN
ดังนั้นกลยุทธ์การลงทุนในระยะนี้จึงแนะนำหุ้นในกลุ่ม Domestic Play เป็นหลัก อาทิ กลุ่มที่ได้ประโยชน์จากการบริโภคในประเทศเริ่มฟื้นตัว กลุ่มรับเหมา (STEC CK และ UNIQ) ได้ประโยชน์จากภาครัฐเตรียมเปิดประมูลโครงการมากขึ้น, กลุ่มอสังหาฯแนวโน้มผลประกอบการกลับมาฟื้นตัว เริ่มเปิดขายโครงการมากขึ้น (ANAN ORI SPALI AP) และกลุ่มที่แนวโน้มผลประกอบการ 2Q17 จะออกมาดี อาทิ ASIAN BPP BR ORI EA MTLS IHL SYNTEC PT
กลยุทธ์การลงทุนวันนี้ : Selective Buy หุ้นเก็งกำไรระยะสั้น : ORI (ซื้อ/เป้า 17.00 บาท) คาดผลประกอบการเติบโตต่อเนื่องทุกไตรมาส ขณะที่ผลประกอบการรายปีนับตั้งแต่ปีนี้ไปจนถึงปี 2019 จะมีกำไรสุทธิเติบโตมากที่สุดของกลุ่มอสังหาฯ ประมาณ 138% yoy, 82% yoy และ 29% yoy ตามลำดับ